"อยากกินแซลม่อน" คือคำกึ่งชวน กึ่งบอกเล่าของเพื่อนนักชิมตัวยง 

แล้วเย็นวันรุ่งขึ้นเราก็มาเจอกันที่ร้าน พร้อมความหวังที่จะชิมของอร่อยตามที่อ่านจากรีวิวมา บรรยากาศร้านโล่งโอ่อ่า มองวิวไปทาง central world แอร์เย็นสบาย พนักงานน่ารัก บริการดีแทบทุกคน 

สถานีแรกที่เรามุ่งไปคือเป็ดย่าง หมูกรอบ .... "ไม่มีหมูกรอบ" คือคำตอบแห้งๆจากพนักงาน... เกือบจะเดินออกจากร้าน เพราะตั้งใจมาชิมหมูกรอบจริงๆ

แต่คุณเพื่อนตั้งใจมากินแซลม่อน ก็สมหวังค่ะเพราะช่วงนี้เป็นโปรโมชั่นที่แทบทุกเมนูเป็นแซลม่อน กินกันจนจุกค่ะ 

แต่ต้องหยุดพักคั่นรายการด้วยสับปะรดแสนอร่อย รสดีมาก ส่วนอาหารอื่นๆ ขอรีวิวอันที่โดดเด่นไปทางติดลบนะคะ 

เราสั่งเนื้อไปทำgrill แต่เนื้อเหนียวมาก จืดไม่มีรส ไม่หอม มีดที่ให้หั่นไม่ขาด 

ไอติม เหลวมาก เหลวจนไม่สามารถตักให้ฟอร์มตัวเป็นก้อนได้เลย 

อาหารอื่นๆ ธรรมดาค่ะ ถือว่ามาทดลองชิมแซลม่อนที่ปรุงด้วยหลากหลายวิธีตามโปรโมชั่น 

สารภาพเลยค่ะว่าถ้าไม่ได้มาด้วย deal ของ etigo คงจะให้แค่ดาวเดียว